open-index/open-wikipedia-markdown huggingface dataset:
Man on the Moon (sang)

«**Man on the Moon**» er en sang og en single fra albumet *[[Automatic for the People]]* (1992) av R.E.M.. Den ble brukt i den amerikanske filmen av samme navn, som var basert på Andy Kaufmans liv. Den var opprinnelig instrumental og fikk tekst etter at de andre i bandet oppfordret vokalist Michael Stipe til å skrive. Teksten ble skrevet av Stipe på siste dag av innspillingen.

Den opprinnelige melodien ble kalt «C to D Slide» på grunn av det tydelige akkordskiftet (som visstnok var et uhell som skyldes at Berry strakte seg etter en øl). Bandet var veldig glad i melodien, men Stipe hadde skrivesperre. Han skrev endelig teksten etter et par dager med spasering rundt i Seattle med melodien på hodetelefonen. Han uttalte senere: «*I didn’t intend it to be about anything; it just happens to be about Andy Kaufman.*» 

*Cleveland.com* har listet «Man on the moon» på 45. plass over beste rockesanger fra 1990-tallet. Norske *[[Dagsavisen]]* kåret den til årets beste i 1992, basert på norske kritikeres vurderinger (R.E.M.s «Losing my Religion» vant året før). De to låtene «Man on the Moon» og «Losing my Religion» (og de to albumene) gjorde det tidligere undergrunnsbandet R.E.M. til stjerner og et ledende rockeband i 1992. Albumet *Automatic for the People* solgte 10 millioner kopier. R.E.M. var på 1980-tallet et undergrunnsband. Bandets stil beskrives som tradisjonalistisk gitarbasert folkrock som The Byrds og Grateful Dead. Torgrim Eggen beskrev *Automatic for the People* som et av hundre nødvendige album med klassikere som «Man on the moon». 

Videoen til singelen ble spilt inn av britiske Peter Care og inneholdt klipp med Andy Kaufman. Sangen og videoen bidro til gjøre Kaufman kjent på nytt. Sangen slo an i mange land utenom USA og der måtte henvisningen til Kaufman oppklares gjennom intervju. I 1994 kom en dokumentarfilm om Kaufman med R.E.M.s musikk og video. Denne inspirerte Scott Alexander og Larry Karaszewski til å skrive et filmmanus. Danny DeVito likte manuset og ba Milos Forman regissere filmen. Forman ba R.E.M. levere musikk til filmen og Stipe skrev også en sang spesielt for filmen. Filmen ble realisert i 1999.

## Referanser

## Eksterne lenker
*Musikkvideo, via YouTube.
Johannes Winding Harbitz

**Johannes Winding Harbitz** (født 26. desember 1831 i Askvoll, død 5. september 1917 i Vestre Aker) var en norsk skipsreder og politiker (H).

Harbitz tok styrmannseksamen i 1852, seilte som skipper 1859–69 og var senere reder. Han bodde i Tønsberg til 1897, da han flyttet til Ris i Vestre Aker. Han hadde en hel del tillitsverv i Tønsberg og var ordfører i tilsammen 12 år. Han var dansk visekonsul i Tønsberg fra 1880 til 1894.

Han ble innvalgt på Stortinget for Tønsberg i 1880 og gjenvalgt fire ganger. I perioden 1893–95 var han medlem av Emil Stangs andre regjering, først i statsrådsavdelingen i Stockholm til juli 1894, deretter sjef for Forsvarsdepartementet frem til april 1895 og endelig sjef for Revisjonsdepartementet frem til regjeringens avskjed i oktober 1895.

Han ble i 1887 utnevnt til ridder av St. Olavs Orden og forfremmet til kommandør av 1. klasse i 1895. Han mottok også den danske Dannebrogordenen og den svenske Nordstjerneordenen.

Johannes Winding Harbitz var eldste sønn av sogneprest og stortingsmann Georg Prahl Harbitz. Han var oppkalt etter visekonrektor Johan Winding som hadde vært privatlærer for faren i Bergen.

## Referanser


## Kilder
* *Den Kongelige norske Sankt Olavs orden 1847-1947*, utgitt av ordenskanselliet ved O. Delphin Amundsen, Grøndahl & Søns Forlag, Oslo, 1947
* Norsk samfunnsvitenskapelig datatjeneste 
* Lorens Berg: *[http://www.vestfold-slekt.net/notteroy/bygdebok/prester.html Nøtterø – en bygdebok]*, 1922

## Eksterne lenker
*
Kommunal Rapport

***Kommunal Rapport*** er en ukeavis og nettavis som gis ut i Oslo av Kommunal Rapport AS, som igjen er heleid av KS – kommunesektorens organisasjon. Avisa kom ut første gang i 1987. Avisa dekker kommunesektoren og målgruppa er politikere og ledere i kommunal og fylkeskommunal sektor, inkludert kommunale bedrifter over hele landet.

Ukeavisen distribueres på papir. Nettutgaven oppdateres mandag til fredag og er en helt selvstendig abonnementstjeneste, uavhengig av papiret. De to publikasjonene har helt forskjellig innhold.

Ansvarlig redaktør er Britt Sofie Hestvik (siden 2008). Avisa redigeres etter Redaktørplakaten og Vær Varsom-plakaten. Opplaget er ca. 9000. 

## Referanser


## Eksterne lenker
* 
*
Heidi M. Petersen

**Heidi Marie Petersen** (født 1958) er en norsk næringslivsleder. Petersen ble i 2008 kåret til en av Norges 100 mektigste kvinner av bladet *[[Kapital (tidsskrift)|Kapital]]*.

Petersen er daglig leder i investeringsselskapet Luuna AS. Hun er styreleder i Sandefjord lufthavn AS og er styremedlem i allmennaksjeselskapene Norsk Hydro, Glamox, Nordea, Scan Geophysical, Ocean Heavylift, Awilco Offshore, Arendals Fossekompani, Norwegian Energy Company, Aker Solutions og Songa Floating Production. Petersen er også styreleder i AS Vestfold Eiendomspart III og KS Terminalbygg Sandefjord og Luuna AS, og styremedlem i Norsk Vekst AS og H H Torp Eiendom AS.

Petersen er *[[cand.scient.]]* i kjemi fra Universitetet i Trondheim. Hun var direktør i Future Engineering AS and Rambøll Oil & Gas AS i perioden 2000–2007. Hun jobbet i Kværner Oil & Gas fra 1988 og ble leder for firmaet i 1997.

## Referanser


## Eksterne lenker
* NRK Brennpunkt: Maktbasen - Heidi Marie Petersen
Georg Johan Knap

**Georg Johan Knap** (født 20. november 1831 i Fredrikshald, død 13. oktober 1907 i Tønsberg) var en norsk skipsreder og politiker (H).

Knap var ordfører i Tønsberg i 1884 og 1888 og var innvalgt til Stortinget fra Tønsberg 1895–1897.

Han tok styrmannseksamen i 1852 og fikk borgerskap i Tønsberg 1859. Fra 1861 til 1870 var han skipsfører, senere skipsreder. Han var dansk visekonsul fra 1893 til 1904.

Han ble i 1899 utnevnt til ridder av 1. klasse av St. Olavs Orden. Han ble også tildelt fransk æresmedalje i gull.

«Skibsreder Georg Johan Knap og Hustru Petrine Jacobine Knap Født Petersens Legat Til Fordel For Skibsførere eller Styrmænd Bosatte i Tønsberg eller Enker Efter Saadan» administreres av advokat Harald Krogh-Hansen i Tønsberg.

## Referanser


## Kilder
* Oscar A. Johnsen: *Tønsbergs historie*, bind 3, 1952-1954
* Norsk samfunnsvitenskapelig datatjeneste
* *Den Kongelige norske Sankt Olavs orden 1847-1947*, utgitt av ordenskanselliet ved O. Delphin Amundsen, Grøndahl & Søns Forlag, Oslo, 1947

## Eksterne lenker
*
Heaven and Hell (sang)

**«Heaven and Hell»** er en sang av Black Sabbath som først ble utgitt på studioalbumet *[[Heaven and Hell (album)|Heaven and Hell]]*.

Den var hovedsakelig skrevet av Tony Iommi, men som med de fleste Black Sabbath låter ble den kreditert til hele bandet. Teksten var i sin helhet skrevet av vokalist Ronnie James Dio, som debuterte som vokalist for Black Sabbath på albumet. Sangen har blitt fremført av flere band som Tony og Dio er medlemmer av; Black Sabbath, Dio og Heaven and Hell. Sangen har også gitt navn til bandprosjektet Heaven and Hell med Black Sabbath og Ronnie James Dio.

«Heaven and Hell» er rangert som #11 i Martin Popoffs bok *The Top 500 Heavy Metal Songs of All Time*, som ble skrevet etter stemmegivning med 18&nbsp;000 stemmer fra heavy metal-fans, musikere og musikk-journalister.

«Heaven and Hell» er på filmusikkalbumet til filmen Halloween (2007) og på videospillet Grand Theft Auto IV (2008). 

## Musikkalbum
«Heaven and Hell» er utgitt på følgende musikkalbum:
*Black Sabbath – *[[Heaven and Hell (album)|Heaven and Hell]]* (1980)
*Black Sabbath – *[[Live Evil]]* (1982)
*Dio – *[[Inferno - Last in Live]]* (1998)
*Dio – *[[Evil or Divine - Live in New York City]]* (2005)
*Black Sabbath – *[[Black Sabbath: The Dio Years]]* (2007)
*Black Sabbath – *[[Live at Hammersmith Odeon]]*  (2007, innspilt i 1981/1982)
*Heaven and Hell – *[[Live from Radio City Music Hall]]* (2007)

### Cover-versjoner
Følgende band har utgitt «Heaven and Hell» som coverlåt:
* Solitude Aeturnus på albumet *Adagio*
* Benedictum på albumet *Uncreation* 
* Elis som bonusspor på albumet *Griefshire*
Clancy Wiggum

Politisjef **Clancey Wiggum** en fiktiv person i Simpsons. Han er Springfields politimester og tjener som en slags parodi på en stereotyp amerikansk politikonstabel. Han løser ingen saker selv, men er strålende fornøyd hver gang noen andre har løst en sak og han kan ta æren og sette håndjern på gjerningsmannen.

Wiggum vil heller sitte i bilen og spise donuts enn å forfølge kriminelle. Han mottar også noen ganger bestikkelser av Ordfører Quimby for å overse korrupsjon i systemet. Han er dessuten veldig lettlurt og tror på Fat Tonys påstand om at han skal kaste "hageavfallet sitt" (et lik) i en komposthaug i stedet for å kaste det i Lake Springfield i filmen The Simpsons Movie. Der påpeker politimannen Lou at han tror det er et lik, og Wiggum forsvarer seg med å si at han trodde det selv, helt til Fat Tony sa at det var hageavfall, Lou må lære seg å lytte til hva folk har å si.

## Bakgrunn
Wiggum er opprinnelig av irsk avstamning. Faren til Wiggum het Iggy og tjenestegjorde i samme infanteri-tropp som Abraham Simpson I den åttende episoden "Mother Simpson" fra den syvende sesongen var Wiggum - som tenåring - en sikkerhetsvakt og student ved Springfield University når Homers mor Mona saboterte universitetets laboratorium. Montgomery Burns brukte dette labratoriumet til å produsere biologiske våpen. Men antibiotika som ble brukt til å ødelegge disse biologiske våpnene kurerte Wiggums astma, og dette gjorde at han kvalifiserte seg til å bli medlem av politi-styrken.
Legs Diamond

**Legs Diamond** er et melodiøst rockeband fra Los Angeles i California i USA. Det startet opp i 1975. Bandnavnet ble til som et resultat av bassist Michael Gargano og perkusjonist Jeff Pooles fascinasjon for den irskamerikanske mafiagangsteren Jack «Legs» Diamond (10. juli 1897–18. desember 1931). Tilføyelsen av Michael Prince (keyboard, gitar), Roger Romeo (gitar) og vokalist Rick Sanford gjorde kvintetten komplett.

## Diskografi
**LA Soundtrack* (samlealbum, 1976, hvor Legs Diamond bidro med låta Rat Race) 
**Legs Diamond / The Runaways* (EP, 1976)
**Woman* (singel, 1977)
**Legs Diamond* (studioalbum, 1977)
**You've Lost That Lovin' Feelin* (singel, 1978)
**A Diamond Is A Hard Rock* (studioalbum, 1978)
**Help Wanted* (singel, 1979)
**Fire Power* (studioalbum, 1979)
**Out On Bail* (studioalbum, 1984)
**Land Of The Gun..* (studioalbum, 1986)
**Turn To Stone* (singel, 1986)
**Town Bad Girl* (studioalbum, 1990)
**Captured Live* (livealbum, 1992, opptak fra en liveopptreden i San Antonio, Texas i 1990)
**The Wish* (studioalbum, 1993)
**Uncut Diamond* (samlealbum, 1999, med tidligere uutgitte opptak fra 1980)
**The Collection* (box set, 2003, med de tre første studioskivene og *Uncut Diamond*)
**Favorites Volume 1* (samlealbum, 2004)
**Diamonds Are Forever* (studioalbum, 14. november 2005)

## Eksterne lenker
*
Wilhelm Wilhelmsen (andre betydninger)

**Wilhelm Wilhelmsen** har flere betydninger:

*Wilh. Wilhelmsen, norsk rederi.
*Wilhelm Wilhelmsen (1839&ndash;1910), egentlig Morten Wilhelm Wilhelmsen, norsk skipsreder og grunnlegger av rederiet Wilh. Wilhelmsen.
*Wilhelm Wilhelmsen (1872&ndash;1955), norsk skipsreder, sønn av Wilhelm Wilhelmsen (1839&ndash;1910).
*Wilhelm Wilhelmsen (1937–2020), egentlig Morten Wilhelm Wilhelmsen, norsk skipsreder, sønnesønn av Wilhelm Wilhelmsen (1872&ndash;1955).
*Wilhelm Wilhelmsen (bokser) (1912&ndash;1980)
Hold hodet kaldt

***Hold hodet kaldt : sannheter og skrøner i klimadebatten*** (originaltittel på engelsk: *Cool It: The Skeptical Environmentalist's Guide to Global Warming*) er en bok skrevet av den danske professoren og forfatteren Bjørn Lomborg. Lomborg argumenterer i denne boken at mange av de utarbeidede og dyre tiltakene som er foreslått for å stoppe den global oppvarmingen vil koste hundrevis av milliarder dollar uten at dette vil gi ønsket avkastning, og at dette ofte er basert på følelser heller enn stringente vitenskapelige antagelser, og vil ha veldig liten effekt på temperaturen i mange tiår fremover.

## Omtaler
The New York Times sier

## Litteratur
* *Cool It: The Skeptical Environmentalist's Guide to Global Warming*, Knopf Publishing Group (2007-09-04), ISBN 9780307266927 (ib, 272 sider)

## Se også
* Bjørn Lomborg
* Verdens sande tilstand

## Referanser


## Eksterne lenker
* Omtale i Morgenbladet (Erik Tunstad)
Hallingdal tingrett

**Hallingdal tingrett** var en førsteinstansdomstol i Borgarting lagdømme og dekket kommunene i Hallingdal: Flå, Nesbyen, Gol, Hemsedal, Ål og Hol i Buskerud. Domstolen lå på Nesbyen.

Den 26. april 2021 ble Hallingdal tingrett slått sammen med Kongsberg og Eiker tingrett og Drammen tingrett til Buskerud tingrett. 

## Referanser


## Eksterne lenker
* Hallingdal tingrett
Taras Sjevtsjenko

**Taras Hryhorovytsj Sjevtsjenko** (ukrainsk: Тарас Григорович Шевченко; født  i guvernementet Kyiv, død  i St. Petersburg) var en ukrainsk dikter, kunstner og humanist. 

Han anses av mange som Ukrainas nasjonalskald. Landets viktigste universitet &ndash; Taras Sjevtsjenko-universitetet i Kyiv &ndash; er oppkalt etter ham.

## Biografi
Sjevtsjenko var sønn til en livegen bonde og vokste opp i nød, men hans kunstneriske anlegg gjorde at han ble lagt merke til av godseieren Engelhart, som tok han med på sine reiser. I Petersburg ble han, gjennom den russiske dikteren Vasilij Zjukovskijs inngripen, frikjøpt fra livegenskapet og han studerte ved kunstakademiet under Karl Brjulov. Sjevtsjenko ble i 1847 arrestert i Kyiv for sin deltakelse i det slavofile, politiske samfunnet *Kyrill och Metodius' brorskap*. Han ble dømt til soldattjeneste i Orenburg, og senere i festningen Novopetrovsk bortenfor Det kaspiske hav. Han ble først i 1857 sluppet fri fra den brutale forvisningen, men hans helse var da allerede ødelagt. Han døde fire år senere, og ble begravet i byen Kaniv ved elva Dnipro.

## Diktning
Sjevtsjenkos diktning avspeiler sin egen og sitt lands ulykkelige historie, og preges av human idealisme. På folkelig vis besang han Ukrainas idylliske natur, det forgangne frie kosakklivet og samtidens sosiale elendighet. Hans største episke verk, *Hajdamaki* (1841) behandler det kosakkiske bondeopprøret ved Dnipro i 1768.

Han er spesielt kjent for sine poetiske fortellinger, hvor ulykkelige kvinneskjebner besynges, f.eks. *Katerina og Najmytsjka* («Tjenestepiken»), og for sine kunstnerisk omarbeidede folkefortellinger, for eksempel *Rusalka* («Elva») og *Poppelen* (med «Lenore»-motivet i en annen form).

Det er reist en bronsebyste i parken Østre Anlæg i København av kunstneren Sergej Boguslavskij til minne om ham.
 
## Referanser


## Eksterne lenker
* 
* 
* 
* Engelske oversettelser av Sjevtsjenko
* Encyclopedia of Ukraine: Sjevtsjenko, Taras
* Taras Shevchenko Museum of Canada  — Detaljert biografi
* Selvportretter av Taras Sjevtsjenko
Åpta

**Åpta **er ei grend i Herad i Farsund kommune. Etter en del strid ble Åpta skole lagt ned i 2005. Det Norske Misjonsselskap eier og driver Åpta misjonssenter, med campingplass og kirke. Kirken var ment som Herads offisielle kirke, men det ble isteden Herad kirke.

## Referanser
Parsell

En **parsell** (fra fransk *parcelle*) er en lite jordstykke eller tomt som er utskilt fra en større eiendom. Uttrykket kan også brukes om en avgrenset del av en tomt som ikke er rettslig utskilt som en egen enhet.

Parsell kan også brukes om en del av en vei, typisk ofte for del av en motorvei.

## Se også
*Parsellhager

## Kilder
*
Wilhelm Wilhelmsen (1839–1910)

**Morten Wilhelm Wilhelmsen**, eller bare **Wilh. Wilhelmsen** (født 12. juli 1839 i Tønsberg, død 16. november 1910) var en norsk skipsreder, konsul og ordfører.

Wilh. Wilhelmsen grunnla i 1861 skipsmeglerfirmaet Wilh. Wilhelmsen. I 1865 ble barken «Mathilde» innkjøpt og starten på det som senere skulle bli Norges største rederi var et faktum. I 1886 hadde Wilh. Wilhelmsen blitt Tønsberg største skipsreder.

Wilh. Wilhelmsen var ordfører i Tønsberg i 1894.

Han ble i 1895 utnevnt til ridder av 1. klasse av St. Olavs Orden. Han ble også tildelt den franske Æreslegionen.

Han var far til skipsrederne Wilhelm Wilhelmsen og Halfdan Wilhelmsen som var blant pionérene i overgangen fra seilskip til dampskip.

## Referanser


## Kilder
* The history of Wilh. Wilhelmsen
* Oscar A. Johnsen: *Tønsberg historie*, bind 3, 1952–1954
* *Den Kongelige norske Sankt Olavs orden 1847-1947*, utgitt av ordenskanselliet ved O. Delphin Amundsen, Grøndahl & Søns Forlag, Oslo, 1947
Pingyao

**Pingyao** (kinesisk: 平遥, pinyin: *Píngyáo*) er en mellomstor by i provinsen Shanxi i Folkerepublikken Kina med ca. 42&nbsp;000 innbyggere. Den ligger ca. 80 km sørvest for provinshovedstaden  Taiyuan. Pingyao er samtidig et fylke. Byen har et bybilde fra Ming-dynastiets tid, og ble i 1997 oppført på UNESCOs verdensarvliste.

Pingyao ligger i den østlige del av det nordkinesiske løssplatået, ved overgangen til bekkenet rundt Taiyuan som gjennomstrømmes av elvene Hui Ji og Liu Gen.

De fleste innbyggere er han-kinesere, men det er også hui-kinesere, mandsjuer og mongoler der.

## Historie

Området hadde bebyggelse allerede i eldre steinalder. Byens historie lar seg spore tilbake til Zhou-dynastiet. Antagelig var det da at byen fikk en beskyttende jordvoll. I vår- og høstannalenes tid tilhørte Pingyao riket Jin. Det er fra denne tiden at byen først nevnes i kildene, men som *Zhongdu*.

Etter en rekke navneskifter under Qin-dynastiet og Han-dynastiet fikk byen i 424 under   det nordlige Wei-dynasti sitt nåværende navn, Pingyao. Da keiser Qin Shi Huang Di delte Kina i 36 administrative enheter i 221 f.Kr. ble Pingyao hovedstad for jurisdiksjonen av samme navn. I de fem dynastiers og ti kongedømmers tid ble Pingyao erobret, plyndret og brent ned i 960 i en krig mellom det nordlige Song og det nordlige Han.

I 1370, under Hongwu-keiseren i Ming-dynastiet ble byen vesentlig utvidet med en større og mer solid bymur. Deretter utviklet byen seg til et viktig finanssentrum, og bekersket de kinesiske finansinstitusjoner i annen halvdel av 1800-tallet.  Men med kystbyenes sterke vekst mistet byen så raskt denne stilling, kraftig akterutseilt av byer som Hongkong og Shanghai. 

Ettersom byen ikke lenger ble betraktet som betydningsfull ble den ikke utsatt for moderniserende rasering forskånet fra kulturrevolusjonen. Slik er det historiske bykjernen blitt bevart for ettertiden. 

Pingyao har en av de lengste fullstendig bevarte bymurer i Kina fra mingtiden.

## Fylket Pingyao
Fylket Pingyao har et areal på 1260 km² og en befolkning på ca. 490.000 innbyggere.

## Samferdsel
Kinas riksvei 108 løper gjennom området. Riksveien begynner i Beijing og fører via Taiyuan, Xi'an og Chengdu sør til Kunming i den sørvestlige provinsen Yunnan.

## Pingyaobilder

Fil:Pingyao-shuanglin-si-w02b.jpg|
Fil:Pingyao-shuanglin-si-c01.jpg|
Fil:Pingyao-shuanglin-si-w01b.jpg|
Fil:RihShengChangBank.jpg|



## Litteratur
**The Story of Pingyao*. Shanxi Science and Technology Press, ISBN 7-5377-2395-8
*Rapport fra UNESCOs evalueringskommisjon i

## Eksterne lenker
* Kulturbyen Pingyao
* The Ancient City of Pingyao (Central Shanxi Province)
* Pingyao City Wall
* UNESCO om Pingyao
* Video fra Pingyao
Mainstream (album)

***Mainstream*** er en utgivelse av Quiet Sun innenfor sjangeren progressiv rock og ble bandets første og eneste studioutgivelse gitt ut i 1975 på selskapet Island Records. Quiet Sun ble oppløst allerede i 1972, etter at Phil Manzanera dro til Roxy Music, Bill MacCormick til Matching Mole, Charles Hayward til This Heat mens Dave Jarrett forlot musikkarrieren og begynte å undervise matematikk.

På våren 1975 kontaktet Manzanera bandmedlemmene under innspilling av hans soloutgivelse *Diamond Head*, med forespørsel om å samle sammen Quiet Sun igjen for å spille inn et studioalbum med tidligere materiale på samme tid. Denne utgivelsen hadde med Brian Eno på tangenter og fikk god kritikk av musikkmagasinet *[[New Musical Express]]* som månedens album, tett opp til datidens bestselgere Bad Company og Cat Stevens på Island Records.

En nyutgivelse på CD–formatet ble gitt ut i 1997 på Manzaneras eget plateselskap *Expression Records*.

## Sporliste
#«Sol Caliente» – 8.02 (Phil Manzanera)
#«Trumpets with Motherhood» – 1.30 (Charles Hayward)
#«Bargain Classics» – 5.37 (Dave Jarrett)
#«R.F.D.» – 3.09 (Jarrett)
#«Mummy Was an Asteroid, Daddy Was a Small Non-Stick Kitchen Utensil» – 6.09 (Bill MacCormick)
#«Trot» – 5.00 (Manzanera)
#«Rongwrong» – 9.39 (Hayward)

## Personell
* Phil Manzanera – Elektrisk 6 og 12 strengers gitar, fender rhodes piano
* Charles Hayward – Trommer, perkusjon, keyboards, stemme
* Dave Jarrett – Fender rhodes & steinway grand piano, farfisa– & hammondorgel, VCS3
* Bill MacCormick – Elektrisk bassgitar, bakgrunnsvokaler
* Brian Eno – Synthesizer
* Ian MacDonald – Bakgrunnsvokal
Lambertseter stadion

**Lambertseter stadion** er et flerbruksstadion i drabantbyen Lambertseter i Oslo, kjøpt av Bydel Nordstrand. 

Den er tidligere brukt av Mercantile Ski- og Fotballklubb og Fotballklubben Manglerud Star Oslo til hjemmekampene deres. Den blir i dag brukt som hjemmefotballbane for Lambertseter Idrettsforening og andre lag, ved at de søker Oslo kommune.

Rundt fotballbanen er det en løpebane. Lambertseter stadion ble brukt som hovedfotballbane og friidrettsbane for Oslo mens Bislett stadion ble renovert i 2004.

Stadionet har ingen klubbhus, men Lambertseter Idrettsforenings garderober benyttes. Stadionet har bare ståplasser på den ene langsiden av banen. Det har også et kommentatorhus, samt høyttalere, og banen har lyskastere (100 lux).

Lambertseter stadion var tredjevalget til treningsstadioner for Norges herrelandslag i fotball (etter Ullevaal Stadion og Bislett stadion).

## Skøyter
Banen ble brukt av Lambertseter Skøyteklubb fra 1968 til 1986. Den har følgende banerekorder med skøyteløp: 

## Friidrett
Lambertseter stadion har blitt benyttet også til større arrangementer i friidrett. Clean Air Games 2018 ga to – eller egentlig fem – norske rekorder. Lene Retzius forbedret norgesrekorden i stavsprang hele tre ganger og endte på 4,50 meter, mens Eivind Henriksen to ganger forbedret rekorden i sleggekast og endte med noteringen 76,66 meter.

## Bilder

Fil:Lambertseter3.JPG|Stadionbilde tatt fra akebakken «Griser'n»
Fil:Lambertseter10.JPG|Stadions løpebane og tribune (til høyre)
Fil:Lambertseterstadion.jpg|Stadion, tatt fra grusbanen
Fil:Lambertseter idrettspark (2016-07-24).jpg


## Referanser


## Eksterne lenker
*
Songxi

**Songxi** (kinesisk: 松溪县; pinyin: *Sōngxī Xiàn*) er et fylke i provinsen Fujian i Folkerepublikken Kina. Det ligger i byprefekturet Nanping.

Befolkningen var på  innbyggere i 1999.

## Referanser


## Eksterne lenker
*  Hjemmeside
Forhørsrett

**Forhørsrett** var i det norske strafferettssystemet tidligere betegnelsen på tingretten (tidligere *by-* og *herredsretten*) når den foretok rettergangsskritt i forbindelse med etterforskningen, for eksempel beslutninger om ransaking, beslag, telefonavlytting med mer. Etter en lovendring i 2002 brukes alltid betegnelsen tingrett, uansett hvilken funksjon retten har. Det var bare rettens betegnelse som ble endret; de avgjørelser forhørsretten tok, tas nå av den samme domstol, men uten at den kaller seg forhørsrett.

Den viktigste avgjørelse som ble tatt i forhørsretten var beslutninger (kjennelser) om varetektsfengsling av en siktet. Også når siktede tilstod og fikk saken pådømt uten vanlig hovedforhandling, brukte man betegnelsene forhørsrett og forhørsrettsdom - i dag brukes uttrykket tilståelsesdom i stedet. I forhørsretten var det alltid bare en fagdommer, mens det ved hovedforhandling i straffesaker ellers skal være en fagdommer og to meddommere (lekdommere) som ikke er jurister. Slik er det fortsatt selv om retten nå alltid heter tingrett.
Eivind Eidslott

**Eivind Eidslott** (født 8. september 1976) er en norsk journalist, forfatter og redaktør. 

Eidslott grunnla ski- og snowboardmagasinet Fri Flyt sammen med Anders Waage Nilsen i 1998. I perioden 2000-2006 var Eidslott redaktør i Dagbladet FREDAG. Fra 2006 til 2008 var han redaktør i Dagbladet Søndag. Eidslott er i dag redaktør i Norrøna Magazine, som utgis av Norrøna Sport. 

Eidslott er bosatt i Oslo, gift og far til fire barn. En av døtrene hans har Downs syndrom, noe Eidslott skriver om i boka *Livet med Marikken -Hvordan Down kan bli en opptur, *. 
## Bøker
* *Fjellbarnas favoritter : fra Nordmarka til Chamonix* (2015)
* *Livet med Marikken -Hvordan Down kan bli en opptur*, Kurér Forlag (2014)
* *Fjellbarna – Guiden til familiefriluftsliv året rundt*, Fri Flyt (2010)
* *Alessandro er glad han ikke er ei ku*, Aschehoug (2008)
* *Besseggen*, Kagge forlag (2008) 
* *Skiguide til Norge*, Kagge Forlag (2006)
* *Toppturer i Norge*, Fri Flyt (2006)
* *Til topps i Nordland*, Press forlag (2002) 
## Referanser
Fusong

**Fusong** (kinesisk: 抚松县; pinyin: *Fǔsōng Xiàn*) er et fylke i provinsen Jilin i Folkerepublikken Kina. Det ligger i byprefekturet Baishan.

Befolkningen var på  innbyggere i 1999.

Fusong ligger ved elven Songhua Jiang (Sungari).

## Administrative enheter
Fylket består av tolv storkommuner og seks kommuner.

Storkommuner:
*Fusong (抚松镇), Songjianghe (松江河镇), Quanyang (泉阳镇), Xianrenqiao (仙人桥镇), Xingcan (兴参镇), Xintunzi (新屯子镇), Wanliang (万良镇), Lushuihe (露水河镇), Donggang (东岗镇), Manjiang (漫江镇), Yushu (榆树镇), Beigang (北岗镇)

Kommuner:
*Xinglong (兴隆乡), Xigang (西岗乡), Choushui (抽水乡), Songjiang (松江乡), Yanjiang (沿江乡), Songjiao (松郊乡)

## Samferdsel
### Jernbane
En gren av jernbanestrekningen Meihekou-Ji'an (*Mei-Ji tielu*) fører gjennom fylket.

### Vei
Kinas riksvei 201 fører gjennom området. Den begynner i Hegang i provinsen Heilongjiang og fører via blant annet Mudanjiang og Dandong sør til Liaodonghalvøya til Lüshunkou/Dalian.

## Referanser


## Eksterne lenker
*  Hjemmeside
Barsakelmes

**Barsakelmes** eller **Barsa-Kelmes** (russisk: Барсакельмес, fra kasakhisk: «Du drar, men vender ikke tilbake») var tidligere ei øy i Aralsjøen.

Øya var før inntørkingen av Aralsjøen tok til i 1960 rundt 23&nbsp;km lang og 7&nbsp;km bred. På 1990-tallet ble Barsakelmes en halvøy på grunn av den vedvarende inntørkingen av innsjøen. Den sørlige delen av den tidligere øya består av et platå med høyeste punkt på 108 moh, mens den nordlige delen er et bølgende slettelandskap, som nå går over i saltslettene på den inntørkede bunnen av Aralsjøen. 

Den første registrerte undersøkelsen av øya ble foretatt i august 1848, da geografen A. Maksjejev og topografen A. Akisjev foretok en topografisk kartlegging av øya og beskrev dens landskap. De første skissene av den lokale naturen ble utført av Taras Sjevtsjenko under hans forvisning til festningen Novopetrovsk.

I 1939 ble *Barsa-Kelmes naturreservat* opprettet. Det er senere utvidet og omfatter i dag rundt 300&nbsp;km². Reservatet er kjent for sitt rike plante- og dyreliv, som blant annet omfatter asiatisk villesel, persisk gaselle, stepperev og eurasisk ulv. 

## Eksterne lenker
* Barsakelmes (russisk)
* Barsakelmes nasjonalpark (russisk)
* Tsjernobrov V.A: ''Øya Barsakelmes'' (russisk)
Aurskog Golfpark

**Aurskog Golfpark** er et golfanlegg som ligger i Aurskog i Aurskog-Høland kommune i Akershus, rundt 35 minutter fra Oslo. Hjemmebanen til Romerike Golfklubb.

Golfanlegget inneholder en 18-hullsbane, en driving range, samt et treningsområde. 18-hullsbanen er fullverdig golfbane med par 72. Drivingrangen har 18 matter. Treningsområdet inneholder puttinggreen og chippinggreen. Anlegget inneholder også restaurant, pub, proshop og medlemslokaler.

**Romerike Golfklubb** ble etablert i desember 2017. Den ledes i dag av Styret i klubben.
Fuyu

**Fuyu ** kan være:

*Den gamle etniske gruppen Fuyu (夫餘) eller **Puyŏ** i det nordlige Mandsjuria i Kina;
*Fylket Fuyu (富裕) i provinsen Heilongjiang i Folkerepublikken Kina ;
*Fylket Fuyu (扶余) i provinsen Jilin i Folkerepublikken Kina.
Peter-Paulus-festningen

**Peter-Paulus-festningen** (russisk:Петропа́вловская кре́пость) regnes for St. Petersburgs fødested. Den ble grunnlagt i mai 1703 på ordre av Peter den store og bygget etter Domenico Trezzinis tegninger i perioden 1706-1740.. 

Det er den sentrale og viktigste delen av Det statlige museum for St. Petersburgs historie. Museet har etter hvert blitt nærmest eneeier av alle bygninger i festningen, med unntak bygningen til St. Petersburgs myntverk. 

Murene er cirka 10 meter høye og er 20 meter brede. Anlegget inkluderer Peter- og Pauluskatedralen.

## Historie

Festningen ble etablert av Peter den store 16. mai (etter juliansk kalender, heretter angitt med "(J)"; 27. mai etter den gregoriansk kalender) 1703 på den lille Hare-øya på nordbredden av Neva. Festningen ble bygget under den nordiske krig for å beskytte den kommende hovedstaden fra et fryktet svensk motangrep, men festningen tjente aldri sitt formål. Festningen ble fullført med seks bastioner i jord og tømmer på under et år, og det ble gjenoppbygd i stein i perioden 1706-1740.

Fra omkring 1720, tjente festningen som base for byens garnison, og også som en fengsel av høy rang eller politiske fanger. Trubetskoy-bastion, ombygd i 1870, ble den viktigste fengsels-blokken. Den første personen til å flykte fra festningsfengselet (nå et viktig reisemål for turister) var den anarkistiske Prins Peter Kropotkin i 1876. Andre mennesker som har vært fengslet i festningen er Shneur Zalman av Liadi, Aleksej Petrovitsj, Artemij Volynskij, Tadeusz Kościuszko, Aleksandr Radisjtsjev, desembristene, Grigorij Danilevskij, Fjodor Dostojevskij, Mikhail Bakunin, Nikolaj Tsjernysjevskij, Lev Trotskij og Josip Broz Tito.

### Den russiske revolusjonen og framover

Under februarrevolusjonen i 1917, ble den angrepet av soldater fra Pavlovskii-regiment den 27. februar (J) og fangene ble frigjort. Under den provisoriske regjeringen som overtok, ble hundrevis av tsaristiske tjenestemenn ble holdt til fange i festningen.

Tsaren ble truet med å bli satt i fengslet på festningen under hans retur fra Mogilev til Tsarskoje Selo 8. mars (J). Trusselen ble ikke fulgt opp og han ble satt i husarrest. 4. juli (J) forsøkte bolsjevikene et kupp på festningen, men en garnisonen på 8000 menn. De overga seg til regjeringsstyrkene uten kamp 6. juli (J).

25. oktober (J) kom festningen raskt i bolsjevikenes hender. Etter ultimatum fra Petrograd Sovjet mot den provisoriske regjeringen i Vinterpalasset, etter tomme salvo fra krysseren Aurora kl 21:00, skjøt kanoner fra festningen 30 skudd mot Vinterpalasset. Bare to av skuddene traff og påførte kun mindre skader. Forsvarerne nektet framdeles å overgi seg. Kl 02:10 om morgenen den 26. oktober (J) ble Vinterpalasset tatt av styrker til Vladimir Antonov-Ovsejenko. Ministrene ble så tatt til fange og ført til festningen som fanger.

I 1924 ble det meste av området omgjort til museum. I 1931 ble Gassdynamikk-laboratoriet lagt til området. Festningen led store skader under bombingen av byen i løpet andre verdenskrig av den tyske hæren som var beleiret byen. Skadene ble restaurert etter krigen.

## Referanser


## Eksterne lenker
*
Antu

**Antu** (kinesisk: 安图县; pinyin: *Āntú Xiàn*) er et fylke i provinsen Jilin i Folkerepublikken Kina. Det ligger i det autonome prefekturet Yanbian.

Befolkningen var på  innbyggere i 1999.

## Administrative enheter
Antu har syv storkommuner og to kommuner.

Storkommuner:
*Mingyue (明月镇 / 명월진), Songjiang (松江镇 / 송강진), Erdaobaihe (二道白河镇 / 이도백하진), Liangjiang (两江镇 / 량강진), Shimen (石门镇 / 석문진), Wanbao (万宝镇 / 만보진), Liangbing (亮兵镇 / 량병진)

Kommuner:
*Xinhe (新合乡 / 신합향), Yongqing (永庆乡 / 영경향)

## Samferdsel
Kinas riksvei 302 løper gjennom området. Den går fra Hunchun i provinsen Jilin til Ulanhot i Indre Mongolia.

## Referanser


## Eksterne lenker
*  Hjemmeside
Qingliu

**Qingliu** (kinesisk: 清流县; pinyin: *Qīngliú Xiàn*) er et fylke i provinsen Fujian i Folkerepublikken Kina. Det ligger i byprefekturet Sanming.

Befolkningen var på  innbyggere i 1999.

## Administrative enheter
**Storkommuner**:
*Longjin (龙津), Songxi (嵩溪), Songkou (嵩口), Changjiao (长校), Lingdi (灵地)

**Kommuner**: 
*Donghua (东华), Linshe (林畲), Wenjiao (温郊), Sheming (佘明), Tianyuan (田源), Litian (里田), Shawu (沙芜), Laifang (赖坊), Dengjia (邓家), Lijia (李家)

## Referanser
Christopher Knudsen

**Christopher Knudsen** (født 4. oktober 1843 i Drammen, død 28. juli 1915 samme sted) var en norsk prest og politiker (H).

Christopher Knudsen ble valgt til Stortinget fra Drammen i 1895 og 1898 og fra Tønsberg i 1901.

Han ble utnevnt til kirke- og undervisningsminister i Christian Michelsens regjering 11. mars 1905, en post han hadde til 26. januar 1906. Hans korte tid i regjeringen skyldtes at hans innstilling til utnevnelsen av professor i dogmatikk ikke fikk medhold av regjeringens flertall.

Christopher Knudsen ble student i 1861 fra Drammens skole, hvor han siden var lærer. Han avla eksamen for cand. theol. i 1867. Fra 1868 virket han som kateket i Mandal og i 1876 ble han sekretær i Det norske misjonsselskap. Fra 1879 var han sogneprest i Nedre Eiker, der han også ble ordfører. Deretter var han residerende kapellan i Bragernes fra 1886, der han også deltok i lokalpolitikken. I 1898 ble han utnevnt til sogneprest i Tønsberg. I 1902 ble han konstituert prost i Søndre Jarlsberg, og utnevnt i samme stilling i 1904. I 1905 var han ordfører i Tønsberg før han fikk ministerposten. Etter sin kortvarige statsrådstilværelse ble han utnevnt til sogneprest i Bragernes der han ble innvilget avskjed i 1913.

Han ble i 1900 utnevnt til ridder av 1. klasse av St. Olavs Orden og i 1907 forfremmet til kommandør av 1. klasse. Han ble også tildelt 7. juni-medaljen.

## Referanser


## Kilder
* Oscar A. Johnsen, *Tønsbergs historie*, bind 3, 1952&ndash;1954
* *Den Kongelige norske Sankt Olavs orden 1847-1947*, utgitt av ordenskanselliet ved O. Delphin Amundsen, Grøndahl & Søns Forlag, Oslo, 1947
* Norsk samfunnsvitenskapelig datatjeneste 
* Digitalarkivet

## Eksterne lenker
*
Pucheng

**Pucheng** kan være:

*Fylket Pucheng (浦城) i provinsen Fujian i Folkerepublikken Kina ;
*Fylket Pucheng (蒲城) i provinsen Shaanxi i Folkerepublikken Kina.
Pucheng (Nanping)

**Pucheng** (kinesisk: 浦城县; pinyin: *Pǔchéng Xiàn*) er et fylke i provinsen Fujian i Folkerepublikken Kina. Det ligger i byprefekturet Nanping.

Befolkningen var på  innbyggere i 1999.

## Samferdsel
Kinas riksvei 205 passerer gjennom området. Den begynner i Shanhaiguan i Hebei og ender opp sør i  Shenzhen i provinsen Guangdong. Underveis er den innom blant annet Tangshan, Tianjin, Zibo, Huai'an, Nanjing, Wuhu, Sanming, Heyuan og Huizhou.

## Referanser


## Eksterne lenker
*  Hjemmeside
Dongliao

**Dongliao** (kinesisk: 东辽县; pinyin: *Dōngliáo Xiàn*) er et fylke i provinsen Jilin i Folkerepublikken Kina. Det ligger i byprefekturet Liaoyuan.

Befolkningen var  i 1999.

Fylket har sitt navn etter elven Songliao, som har sitt utspring her.

## Administrative enheter

Storkommner:
*Baiquan (白泉镇), Liaoheyuan (辽河源镇), Weijin (渭津镇), Anshu (安恕镇), Pinggang (平岗镇), Quantai (泉太镇), Jian'an (建安镇), Anshi (安石镇), Yunshun (云顶镇)

Kommuner:
*Lingyun (凌云乡), Jiashan (甲山乡), Zumin (足民乡), Jinzhou (金州乡)

## Samferdsel
Kinas riksvei 303 løper fra Ji'an i Jilin til Xilinhot i Indre Mongolia.

## Referanser


## Eksterne lenker
* Infoside
Teiebær

**Teiebær** eller **tågebær** (*Rubus saxatilis* på latin) er en urt i rosefamilien. Blomstene er hvite, og har spiselige steinfrukter, som minner om bær. Det holder for det meste til på mørke steder med mye stein, og kalk i jordsmonnet. Teiebær er i slekt med bringebær og molte, men har en løsere sammensetning og har et lysere, nesten gjennomskinnelig fruktkjøtt. På svensk heter den «stenbär».

## Eksterne lenker
*
Yongji (Jilin)

**Yongji** (kinesisk: 永吉县; pinyin: *Yǒngjí Xiàn*) er et fylke i provinsen Jilin i Folkerepublikken Kina. Det ligger i byprefekturet Jilin.

Befolkningen var på  innbyggere i 1999.

## Samferdsel
Kinas riksvei 202 løper gjennom området. Den begynner i Heihe i provinsen Heilongjiang, passerer gjennom Harbin og Shenyang, og ender i Dalian ved Gulehavet.

## Referanser


## Eksterne lenker
*  Hjemmeside
Bjørge

:*For teknologiselskapet, se [[Bjørge ASA]]*

**Bjørge** er et mannsnavn dannet av kvinnenavnet *[[Bjørg]]* som kan ha opprinnelse i norrøne *bjǫrg*, «berging, hjelp, vern», norrøne *bjarga*, «å berge», eller gammelhøytyske *burg*, «hjelp, berging, beskyttelse». Navnet kan også være en kortform av *Bjørgulv*.

Navnet brukes også som etternavn.

*Bjørge* har norsk navnedag 11. juni.

## Utbredelse
Navnet *Bjørge* er kjent i Norge fra 1920-årene. Det er relativt sjeldent i Norge og svært lite brukt utenfor Norge.

|}

## Kjente personer med navnet
Personene i listen er ordnet kronologisk etter fødselsår.
* Bjørge Lillelien (1927–1987), journalist og sportskommentator
* Bjørge Stensbøl (f. 1947), norsk næringslivsleder og tidligere toppidrettssjef ved Olympiatoppen

### Bjørge som etternavn
* Ole Henrik Bjørge, norsk næringslivsleder

## Se også
* Bjørge ASA, norsk teknologiselskap

## Referanser


## Eksterne lenker
*
Mojnaq

**Mojnaq** (karakalpakisk: Мойнақ, russisk: Муйнак, usbekisk: Мўйноқ &ndash; *Mo‘ynoq*) er en by i den autonome republikken Karakalpakstan i det vestlige Usbekistan. Den tidligere havnebyen lå fram til andre halvdel av 1900-tallet på ei halvøy ved sørenden av Aralsjøen. Som følge av den vedvarende inntørkingen av innsjøen ligger bredden i dag 120&nbsp;kilometer nord for byen.

Mujnak fikk bystatus i 1963, og var den gangen kjent som en fiskeriby. Hovedarbeidsgiver var fiskeflåten og et fiskeforedlingskombinat. På grunn av den dramatiske reduksjonen i vannstanden i Aralsjøen imidlertid har fisket og den tilhørende industrien blitt nedlagt, og en stor del av befolkningen har flyttet fra byen. Aktuelle innbyggertall finnes ikke, og det siste sikre tallet er 13&nbsp;500 fra 2018.

## Referanser


## Eksterne lenker
*
Wangjiang

**Wangjiang** (kinesisk: 望江县; pinyin: *Wàngjiāng Xiàn*) er et fylke i Anhui i Folkerepublikken Kina. Det er del av byprefekturet Anqing.

Befolkningen var på  innbyggere en 1999.

Nordøst i dette fylket ligger Anqing kullkraftverk.

## Administrative enheter
**Storkommuner:**
*Huayang (华阳镇), Saikou (赛口镇), Yatan (雅滩镇), Changling (长岭镇), Taici (太慈镇), Zhanghu (漳湖镇), Gaotu (高土镇), Yangwan (杨湾镇)
**Kommuner:**
* Leichi (雷池乡), Liangquan (凉泉乡)

## Referanser
Jøssåsen Landsby

**Jøssåsen Landsby** er et bo- og arbeidsfellesskap for psykisk utviklingshemmede voksne og medarbeidere med familier som ligger i Mostadmark i Malvik kommune. Jøssåsen Landsby  er en del av Camphillbevegelsen. Landsbyideen, som ligger til grunn for alt det som gjøres på Jøssåsen, baserer seg på Karl König og Rudolf Steiners verk – antroposofien.

## Landsbyen
I Landsbyen bor det rundt 50 mennesker fordelt på fem familiehus. I hvert "hussamfunn" bor det fra 3-5 beboere, sammen med praktikant, og medarbeidere, eventuelt deres familie. Denne boformen sørger for at alle blir godt kjent med hverandres væremåte, og er en viktig del av landsbylivet. Sentrum for oppmerksomheten skifter til stadighet, og alle får bidra alt etter hvilken muligheter som er tilstede. Samspillet med lokalsamfunnet er også svært viktig og positivt.

Kunst og kultur er et viktig aspekt i landsbylivet, og her foregår skuespill, dans, musikk, sang, maling eller modellering. Landsbyene gjestes jevnlig av musikere og andre kunstnere.  Det legges forøvrig vekt på aktiviteter hvor alle kan være med. Feiringen av årets høytider er kulturelle og sosiale høydepunkter, og hele landsbyen setter opp et skuespill til jul eller sankthans. Det sees lite på fjernsyn, men kino finnes. 

## Utdannelse innen Helsepedagogikk og Sosialterapi
Det er mulig å gjennomføre et studium ved Landsbyseminaret mens man arbeider i en av Camphill-landsbyene. Det første året er et introduksjonsår der de grunnleggende ideene for landsbylivet studeres. Etter dette kan man fortsette med Grunnkurs i Helsepedagogikk og Sosialterapi, som er en treårig norsk grunnutdannelse.

## Eksterne lenker
* Jøssåsen Landsby
* YouTube film fra Jøssåsen Landsby laget av elever på Rotvoll Steinerskole
* Landsbyliv forteller om livet i Landsbyene
Bag-in-box

**Bag-in-box** (**BiB**) er en beholder til transport og oppbevaring av væske og brukes blant annet til pappvin og drikkedispensere.

Væsken oppbevares i en lufttett pose som består av flere lag med ulike typer plast og metallisert plastfilm. Denne er lagt inne i en pappeske som er utstyrt med bærehank. Posen er påsveiset en tappemekanisme av plast som er utstyrt med forsegling. Tappen skal trekkes ut av boksen gjennom en åpning som er klargjort som perforerte spor. Posen er for øvrig diffusjonstett og av en plasttype som ikke setter smak.

Ved bruk vil posen falle sammen inne i boksen, uten at der slipper luft til. Drikken i boksen vil derfor kunne forbrukes over en lengre periode uten å bli vesentlig forringet. 

Holdbarheten er under stadig utbedring. En del fabrikanter av pappvin har merket kartongene med «best før», og noen har antydet holdbarhet på inntil 3 måneder etter åpning, dersom det ikke slipper luft inn. 

## Historie

Teknologien ble utviklet av kjemikeren William R. Scholle i 1955 for å transportere svovelsyre. Den første pappvinen kan ha blitt lansert i Australia i 1965.

Til å begynne med var det bare produsenter av rimelige masseforbruksviner som leverte vin i BiB. Boksene ble raskt populære, siden «nyttevekten» ble vesentlig lavere enn tilsvarende for fire vinflasker, og at innholdet kunne drikkes over en lengre periode. Vinhus som ønsket å regne seg for mere seriøse har etterhvert fulgt etter, slik at utvalget er blitt bredere. BIB er mest utbredt fra Tyskland og nordover. Sydover i Europa er fortsatt vin på flasker klart i overvekt, også i supermarkedskjedene.

## Referanser
Asbjørn Kvalbein

**Asbjørn Kvalbein** (født den 14. mars 1944 i Oslo) er prosjektleder i Norea Mediemisjon og forkynner i Norsk Luthersk Misjonssamband. 

Han er utdannet cand.theol. og har en amerikansk mastergrad i kommunikasjon. Han var første redaktør for bladet Ungdom og tiden, senere redaktør for misjonsbladet Utsyn og leder for Kristelig Pressekontor. 

I 1981 ble han rektor for Gimlekollen Mediesenter i Kristiansand. Han har også undervist på bibel- og misjonsskolen på Fjellhaug i flere omganger. Han har vært forlagssjef i Lunde Forlag fra 1994 til 2005. Han har skrevet en rekke bøker.

Han er gift med Aud Kvalbein, og bror av Jon, Hans og Aage Kvalbein.

## Bibliografi
* *Levende pietister* &ndash; (1975)
* *Kallet først : Misjons-hverdag i korte artikler* &ndash; (1976)
* *Journalister kommuniserer* &ndash; (1987)
* *Tony – fra kommando-soldat til Kristus-vitne* &ndash; (1987)
* *Les Bibelen på ett, to, tre eller fire år* &ndash; (1990)
* *Åndens frukt : ti bibeltimer* &ndash; (1990)
* *Bibelord : ord, navn og begreper i Den hellige skrift* &ndash; (1992)
* *Nærmere* &ndash; (1996)
* *God kontakt : praktisk kommunikasjonslære* &ndash; (1999)
* *Verdier for livet : 365 ettertanker* &ndash; (2003)
* *Du kan bli hjulpet : bildeandakter* &ndash; (2005)
* *Trygg i dag : andaktsbok* &ndash; (2008)
* *Glansen av livet : arven fra [[Trygve Bjerkrheim]]* &ndash; (2008)

## Kilder
* Informasjon i nlm-leksikon
Yuexi (Anqing)

**Yuexi** (kinesisk: 岳西县; pinyin: *Yuèxī Xiàn*) er et fylke i Anhui i Folkerepublikken Kina. Det er del av byprefekturet Anqing.

Befolkningen var på  innbyggere i 1999.

## Administrative enheter
**Storkommuner:**
*Tiantang (天堂镇), Dianqian (店前镇), Laipang (来榜镇), Changpu (菖蒲镇), Toutuo (头陀镇), Baimao (白帽镇), Wenquan (温泉镇), Xiangchang (响肠镇), Hetu (河图镇), Wuhe (五河镇), Zhubu (主簿镇), Yexi (冶溪镇), Huangwei (黄尾镇)
**Kommuner:**
*Lianyun (莲云乡), Qingtian (青天乡), Baojia (包家乡), Gufang (古坊乡), Tiantou (田头乡), Zhongguan (中关乡), Shiguan (石关乡), Yaohe (姚河乡), Heping (和平乡), Weiling (巍岭乡), Maojianshan (毛尖山乡)

## Samferdsel
Kinas riksvei 105 løper gjennom fylket. Denne viktige trafikkåren begynner i Beijing, løper sørover og ender ved kysten i Zhuhai i provinsen Guangdong. Den går innom større byer som Tianjin, Dezhou, Jining, Shangqiu, Jiujiang, Nanchang og Guangzhou.

Kinas riksvei 318, en av Folkerepublikken Kinas lengste hovedveier, løper også gjennom området. Den begynner i Shanghai og fører blant annet innom Wuhan og Chengdu på sin vei inn i Tibet og Lhasa og helt frem til en kinesisk grenseovergang mot Nepal i Zhangmu.

## Referanser


## Eksterne lenker
*  Hjemmeside
Susong

**Susong** (kinesisk: 宿松县; pinyin: *Sùsōng Xiàn*) er et fylke i Anhui i Folkerepublikken Kina. Det er del av byprefekturet Anqing.

Befolkningen var på  innbyggere i 1999.

## Administrative enheter
**Storkommuner:**
*  Fuyu (孚玉镇), Fuxing (复兴镇), Xuling (许岭镇), Xiacang (下仓镇), Erlang (二郎镇), Liangxiang (凉亭镇), Poliang (破凉镇), Huikou (汇口镇)
**Kommuner:**
* Chenhan (陈汉乡), Aikou (隘口乡), Zuoba (佐坝乡), Qianling (千岭乡), Jiugu (九姑乡), Chengling (程岭乡), Zhoutou (洲头乡), Wujie (五里乡), Changpu (长铺乡), Beiyu (北浴乡), Liuping (柳坪乡), Zhifeng (趾凤乡), Heta (河塌乡), Gaoling (高岭乡）

## Kulturminner
Baiyazhai (白崖寨) står på Folkerepublikken Kinas liste over kulturminner.

## Samferdsel
Kinas riksvei 105 løper gjennom fylket. Denne viktige trafikkåren begynner i Beijing, løper sørover og ender ved kysten i Zhuhai i provinsen Guangdong. Den går innom større byer som Tianjin, Dezhou, Jining, Shangqiu, Jiujiang, Nanchang og Guangzhou.

## Referanser


## Eksterne lenker
*  Hjemmeside  
* Baiyazhai
* Baiyazhai
De levende døde

***De levende døde*** (også utgitt med tittelen *Dyrekirkegården*; engelsk: *Pet Semetary*) er en roman av den amerikanske forfatteren Stephen King. Den kom ut første gang i 1983.

## Handling
Romanen handler om legen Louis Creed og hans familie som flytter til Ludlow, et sted på landet i delstaten Maine, USA. Her stifter Louis etter kort tid bekjentskap med familiens nye nabo, Jud Crandall, som forteller ham om en dyrekirkegård, hvor barn har begravd sine kjæledyr i generasjoner, og hvordan hans egen hund, Spot, visstnok kom tilbake etter å ha blitt begravd på denne kirkegården. Jud forteller også om et hellig indiansk gravsted, som ligger ovenfor dyrekirkegården, og som har en slags forbindelse med den.

En dag blir familiens katt Winston Churchill (forkortet Church) drept, og han begraves på dyrekirkegården. Noen dager etter kommer han tilbake, tilsynelatende i god behold, men Louis merker at det er noe rart med katten. Den har begynt å drepe mus, noe den sjelden har gjort før. Kattens øyne er i tillegg annerledes, i tillegg til flere rare trekk ved dens oppførsel. Det virker nesten som katten er ond.

En dag blir også sønnen i familien, Gage, drept. Han blir påkjørt av en lastebil mens familien leker i nærheten av en hovedvei. Desperat etter å få sønnen tilbake, bestemmer Louis Creed seg for å begrave ham på dyrekirkegården, i håp om at det er en mulighet for at han kan vende tilbake, akkurat slik som Church tilsynelatende gjorde. Dette viser seg å være en grov feilvurdering.

## Filmatisering
Romanen ble filmatisert i 1989, og filmen har tittelen *[[Pet Sematary]]*. Dale Midkiff, Fred Gwynne, og Denise Crosby har rollene som henholdsvis Louis Creed, Jud Crandall og Rachel Creed, som er Louis Creeds kone. Regien var ved Mary Lambert.

## Utgivelser i Norge
* 1994: *De levende døde*, Hjemmet, innbundet. ISBN 82-590-1652-4.
* 2006: *Dyrekirkegården*, Lydbokforlaget, lydbok, innlest av Ola Otnes. ISBN 82-421-1719-5.

## Referanser


## Eksterne lenker
* De levende døde (film)
Ragnvald Sigurdsson

**Ragnvald Sigurdsson** (født på 700-tallet, dødsår ukjent) var storbonde på Huseby på Lista da Harald Granraude var konge av Agder. Han hadde 2 barn Gunhild Ragvaldsdatter og Olve Ragnvaldsson. Han er mest kjent for å ha giftet bort Gunnhild til Harald Granraude, som ble drept av Gudrød Veidekonge men hva som skjedde med Ragnvald etterpå vites ikke.

Han var også Harald Hårfagres tippoldefar på farssiden.

## Kilder
*Snorre Sturlason: «Ynglingesagaen» i *[[Heimskringla]]*
Grosse Ile Township

**Grosse Ile Township** er et tettsted i Wayne County i den amerikanske delstaten Michigan. Stedet er sammenfallende med øya i Detroitelven kalt Grosse Ile. Navnet kommer fra fransk og betyr "stor øy". Folketallet i 2000 var 10 894.

## Referanser


## Eksterne lenker
*  Grosse Ile Township
*  Grosse Ile Township skoler
*  Grosse Ile lokalavis (Ile Camera)
*  Om stengningen av brua
Dongfeng

**Dongfeng ** kan være:

*Bydistriktet  Dongfeng (东风区) i provinsen Heilongjiang i Folkerepublikken Kina;
*Fylket Dongfeng (东丰县) i provinsen Jilin i Folkerepublikken Kina;
*Storkommunen Dongfeng i byprefekturet Zhongshan i provinsen Guangdong i Kina;
* Bilprodusenten Dongfeng Motor Corporation (东风汽车公司) i Folkerepublikken Kina.
Qian’an (Songyuan)

** Qian'an** (kinesisk: 乾安县; pinyin: *Qián'ān Xiàn*) er et fylke i provinsen Jilin i Folkerepublikken Kina. Det ligger i byprefekturet Songyuan.

Befolkningen var  i 1999.

## Referanser


## Eksterne lenker
*